Document ID: /roh_data/filtered/fineweb-2-filterrobots_roh.jsonl.gz/7781

cuntegn
Exteriur
4'000 emploiads grecs duain vegnir reengaschads
Il parlament grec ponderescha da reengaschar radund 4'000 emploiads ch'èn vegnids relaschads pervi da las mesiras da spargn. Cun quest pass vul la partida Syriza dal primminister Alexis Tsipras tegnair pled d'ina empermischun d'elecziun.
La gievgia han ils deputads cumenzà cun las discussiuns davart il text da la lescha. Ina votaziun duai quai dar pir en intginas emnas.
La regenza da Tsipras vul engaschar quest onn radund 15'000 emploiads, quai munta custs da radund 72 milliuns euros.
RR novitads 07:00